armvectores/hy_wikipedia_2023 huggingface dataset:
Ջասթին Տերու

Ջասթին Փոլ Թերու (անգլ.՝ Justin Paul Theroux, օգոստոսի 10, 1971(1971-08-10), Վաշինգտոն, Կոլումբիայի շրջան, ԱՄՆ), ամերիկացի դերասան, սցենարիստ և պրոդյուսեր։ Առավել հայտնի է «Մալհոլանդ Դրայվ» (2001) և «Ներքին կայսրություն» (2006) ֆիլմերում ռեժիսոր Դեյվիդ Լինչի հետ համագործակցության համար, ինչպես նաև «Լքվածները» (2014—2017) հեռուստասերիալում Քևին Հարվիի դերով։
Ջասթին Տերուն «Անհաջողության զինվորներ» (2008), «Երկաթե մարդը 2» (2010), «Դարերի ռոքը» (2012) և «Zoolander 2» (2016) ֆիլմերի սցենարիստն է։


== Վաղ տարիներ ==
Ծնվել է ԱՄՆ մայրաքաղաք Վաշինգտոնում (Կոլումբիայի շրջան) գրող Ֆիլիս Գրիսիմ Թերուի և Յուջին Ալբերտ Թերուի ընտանիքում։ Նրա հայրը «Baker & McKenzie» ընկերության իրավաբան էր։ Տերուն գրող Փոլ Թերուի, վիպասան և բանաստեղծ Ալեքսանդր Թերուի, գրող Փիթեր Թերուի, ինչպես նաև վիպասան և մանկավարժ Ջոզեֆ Փերուի զարմիկն է։ Նա նաև բրիտանացի լրագրողներ ու ռեժիսոր-վավերագիրներ Լուի ու Մարսել Թերուների զարմիկն է։ Ջասթին Թերուի հայրն ունի ֆրանկոկանադական և իտալական ծագում։


== Կարիերա ==
Ֆիլմերում Թերուի առաջնախաղը կայացել է 1996 թվականին Մերի Հերոնի «Ես գնդակահարել եմ Էնդի Ուորհոլին» ֆիլմում։ 1997 թվականին նկարահանվել է նաև «Ռոմին և Միշելը շրջանավարտների հանդիպմանը» ֆիլմում։ Այդ ժամանակից սկսած նա հասցրել է խաղալ Ֆրենք Մաքգինեսի Բրոդվեյի թատրոնում բեմադրված «Observe the Sons of Ulster Marching Towards the Somme» ներկայացման մեջ։ 2000-ական թվականներին իր թատերական կարիերան շարունակել է այլ թատրոններում։ Նկարահանվել է նաև այնպիսի կատակերգություններում, ինչպիսիք են «Չարլիի հրեշտակները. միայն առաջ», «Բաքստեր», «Կոտրված սրտերի ակումբը» և «Zoolander» ֆիլմերում։ Ի թիվս այլոց նկարահանվել է նաև այնպիսի ֆիլմում, ինչպիսին է «Ամերիկյան պսիխոպաթ»-ը։ Թերուն նկարահանվել է նաև Դեյվիդ Լինչի «Ներքին կայսրություն» և «Մալհոլանդ Դրայվ» ֆիլմերում։
2003 թվականին նկարահանվել է Muse խմբի «Hysteria» երգի տեսահոլովակում։
2006 թվականին նկարահանել է իր առաջին «Նվիրում» ֆիլմը, որը ներկայացվել է «Սանդենս» կինոփառատոնին։
2008 թվականին Թերուի սցենարով նկարահանվել է «Անհաջողության զինվորները» ֆիլմը։
2009 թվականին Թերուն մասնակցել է Call of Duty: Modern Warfare 2 խաղի ձայնակցմանը։
2010 թվականին նկարահանվել է «Երկաթե մարդը 2» ֆիլմը, որի սցենարիստը դարձյալ Թերուն էր։


== Անձնական կյանք ==
1997-2011 թվականներին հարաբերությունների մեջ է եղել կոստյումների նկարիչ Հայդի Բիվենսի հետ։ 2011 թվականին սկսել է հանդիպել դերասանուհի Ջենիֆեր Էնիսթոնի հետ, որի հետ ծանոթացել է «Ճանապարհորդության ծարավ» ֆիլմի նկարահանումների ժամանակ։ Նրանք նշանվել են 2012 թվականի օգոստոսին և ամուսնացել 2015 թվականի օգոստոսի 5-ին Լոս Անջելեսի իրենց տանը։ 2018 թվականի փետրվարին Թերուն և Էնիսթոնը հայտարարել են բաժանման մասին։


== Ֆիլմագրություն ==


=== Դերասանական կարիերա ===


=== Այլ աշխատանքներ ===


== Ծանոթագրություններ ==
Կլավարիադելֆուս վարսանդավոր

Կլավարիադելֆուս վարսանդավոր (լատ.՝ Clavariadelphus pistillaris), Կլավարիադելայինների ընտանիքին պատկանող սունկ, որը գրանցված է Հայաստանի Կարմիր գրքում։


== Նկարագրություն ==
5-15 (20) x 0,5-4 (6) սմ, միամյա, ուտելի պտղամարմինները սկզբում բաց դեղին են, ապա՝ դեղնավուն գունավորությամբ, երբեմն՝ սպիտակավուն, դեղնավուն կամ գորշավուն երանգով, գավազանաձև, գլանաձև, լախտանման կամ լեզվանման, պարզ կամ խմբերով, հաճախ բաց է։ Կտրելիս կարմրագորշավուն պտղամիս  սպունգանման է և սպիտակ։ Պտղամարմնի ամբողջ մակերեսը (բացի ոտիկի ստորին հատվածից) ծածկված է սպորների շերտով։ Ոչ ամիլոիդ, լայն օվալաձև, հարթ, սպիտակ կամ դեղնավուն սպորները 11-16 x 6-10 մկմ են։


== Տարածվածություն ==
Ընդհանուր արեալն ընդգրկում է Ասիան, Եվրոպան, Հյուսիսային Ամերիկան, Հարավային Կովկասը (Վրաստան, Հայաստան)։ Հայասանում հանդիպում է հազվադեպ։ Հայտնաբերված է Իջևանի ֆլորիստիկական շրջանում՝ «Դիլիջան» ազգային պարկի տարածքում, Տավուշի մարզի շրջակայքում 
:


== Էկոլոգիա ==
Աճում է 1100-1800 մ բարձրություններում, հողի վրա, լայնատերև և խառը անտառներում, խոնավ վայրերում, օգոստոս-հոկտեմբեր ամիսներին։ Հումուսային սապրոտրոֆ է։


== Պահպանություն ==
Վտանգված տեսակ է։ Հայաստանում պահպանվում է «Դիլիջան» ազգային պարկի համապատասխան էկոհամակարգերի կազմում։


== Ծանոթագրություններ ==
Օտտավա շրջան (այլ կիրառումներ)

Օտտավա շրջան, կարող է վերաբերել՝

Օտտավա շրջան - ԱՄՆ Կանզաս նահանգի 105 վարչական միավորներից մեկը
Օտտավա շրջան - ԱՄՆ Միչիգան նահանգի 83 վարչական միավորներից մեկը
Լուզակ Սենտ Անդրե

Լուզակ Սենտ Անդրե (ֆր.՝ Louzac-Saint-André), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 1048 մարդ, բնակչության խտությունը` 104.38 մարդ/կմ²։ Բնակավայրը զբաղեցնում է 10.04 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ հարավ-արևմուտք, Պուատիե քաղաքից` 115 կմ հարավ-արևմուտք, Անգուլեմ քաղաքից` 45 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 657 աշխատունակ (15-64 տարեկան) բնակիչ, որոնցից ակտիվ էին 507-ը, իսկ ոչ ակտիվները` 150։ Ակտիվության ցուցանիշը կազմում է 77,2 %։ 507 աշխատունակ մարդկանցից աշխատել է 463 անձ (248 տղամարդ և 215 կին)։ Գործազուրկ են եղել 44 անձ (17 տղամարդ և 27 կին)։ 150 անաշխատունակներից 42-ը եղել են աշակերտներ կամ ուսանողներ, 59-ը` թոշակառուներ, իսկ 49-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շեժիմյու

Շեժիմյու (ռուս.՝ Шежимъю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է 167 կմ աջ ափից Իլիչ գետի վրա։ Գետի երկարությունը կազմում է 42 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000058860
Կոդը ըստ հիդրոլոգիական հետազոտության (ՌԴ) — 103005886
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Վախա

Վախա (վրաց.՝ ვახა), գյուղ Վրաստանում։ Գտնվում է Սամեգրելո-Զեմո Սվանեթ մարզի Մարտվիլի շրջան‎‎‎ում։


== Դիրք ==
Գյուղը գտնվում է ծովի մակարդակից 310 մետր բարձրության վրա։ Շրջկենտրոն Մարտվիլյից հեռու է 18 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 280 մարդ։


== Ծանոթագրություններ ==
Իգոր Իլյինսկի

Իգոր Վլադիմիրովիչ Իլյինսկի (հուլիսի 11 (24), 1901, Մոսկվա, Ռուսական կայսրություն - հունվարի 13, 1987(1987-01-13)[…], Մոսկվա, ԽՍՀՄ), ռուս խորհրդային դերասան, ԽՍՀՄ ժողովրդական արտիստ (1949)։


== Կենսագրություն ==
Բեմական գործունեությունն սկսել է 1918 թվականից։ 16 տարեկանում ընդունվել է Վ. Կոմիսարժևսկայայի ղեկավարած թատերական ստուդիան և մեկ տարի անց բեմահարթակ է բարձրացել։ Իլյինսկու կինոգործունեությունը սկսվել է լրտես Կրավցովի դերով Յակով Պրոտազանովի «Աելիտա» ֆիլմում։ Հանդես է եկել մոսկովյան օպերետում, «Չղջիկ» կաբարեում և այլուր, 1920 թվականից՝ ՌԽՖՍՀ առաջին և Մեյերխոլդի անվան թատրոններում։ Վ. Մեյերխոլդի բեմադրություններում խաղացել է Պրիսիպկին (Մայակովսկու «Փայտոջիլ»), Սչաստլիվցև (Ա. Օստրովսկու «Անտառ»), Ռասպլյուև (Սուխովո-Կոբիլինի «Կրեչինսկու հարսանիքը») և այլ դերեր։ 1938 թվականից Մոսկվայի Փոքր թատրոնի դերասան։ Ստեղծել է և՛ կոմիկական, և՛ հոգեբանական խոր ու նուրբ կերպարներ՝ Խլեստակով (Գոգոլի «Ռևիզոր»), Շմագա, Յուսով (Ա. Օստրովսկու «Անմեղ մեղավորներ», «Եկամտաբեր պաշտոն»), Ակիմ (Լ. Տոլստոյի «Խավարի իշխանությունը»)։ Եղել է կոմիկական դերերի նշանավոր կատարող կինոյում («Տորժոկի դերձակը» (1925), Ֆեոդոր Օցեպի «Միսս Մենդ» (1926), Սերգեյ Կոմարովի «Մերի Պիկֆորդի համբույրը» (1927) և «Միլիոնով տիկինը» (1928), ինչպես նաև մի շարք հնչունային կինոնկարներում, որոնց թվում Գրիգորի Ալեքսանդրովի («Վոլգա-Վոլգա», 1938), Վիկտոր Դոբրոնիցկու «Համերգ ռազմաճակատին» (1942), Էլդար Ռյազանովի («Կառնավալային գիշեր», 1956, այս կինոնկարում Օգուրցովի դերակատարման համար, Իլյինսկին 1958 թվականին մոսկովյան առաջին համամիութենական կինոփառատոնում արժանացավ առաջին միցանակին) և «Հուսարական բալլադ» (1962), Ալեքսանդր Տուտիշկինի «Խելակորույս օր» (1956), Իլյա Գուրինի «Հանդիպում Իգոր Իլյինսկու հետ (1965) և այլն։ Հանդես է եկել նաև «Խելքից պատուհաս» (1952) և «Գայլեր և ոչխարներ» (1953) կինոնկար-ներկայացումներում, ինչպես նաև «Փոքր թատրոնը և նրա վարպետները (1952) գիտա-մասսայական կինոնկարներում։ Անտոն Չեխովի յոթ պատմվածքների մոտիվներով նկարահանած «Այդ տարբեր, տարբեր, տարբեր դեմքերը» հեռուստատեսային կինոնկարում (1971) Իլյինսկին մարմնավորել է քսանչորս բոլորովին տարբեր հերոսների։ 1975 թվականին Իլյինսկին նկարահանվում է ռուս դրամատուրգ Ալեքսանդր Օստրովսկու կյանքի և ստեղծագործական ուղու մասին պատմող «Իմ տունը թատրոնն է » (ռեժիսոր Բորիս Երմոլաև) կինոնկարում, ուր մարմնավորում է Մ. Շչեպկինին։
Արժանացել է ԽՍՀՄ պետական մրցանակների (1941, 1942, 1951)։


== Ծանոթագրություններ ==
Խմելիշչե (գյուղ, Բերդիչևի շրջան)

Խմելիշչե (ուկրաիներեն՝ Хмелище), գյուղ Ուկրաինայի Ժիտոմիրի մարզի Բերդիչևի շրջանում։ Հիմնադրվել է 1604 թվականին։
2001 թվականի տվյալներով Խմելիշչե գյուղում բնակվում էր 290 մարդ։ Բնակավայրը զբաղեցնում է 1432 կմ² տարածք։ Բնակչության խտությունը կազմում էր 202,51 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Sophie (էլեկտրոնային գրադարան)

Sophie, էլեկտրոնային գրադարան և գերմանալեզու կանանց հեղինակային ռեսուրսների կենտրոն՝ սկսած 17-րդ դարից մինչև 20-րդ դար։ Այդ շրջանի հեղինակների աշխատությունները հաճախ ոչ բավարար են ներկայացված պատմական տպագիր աշխատանքների հավաքածուներում։


== Նկարագրություն ==
Կայքում հասանելի ռեսուրսները ներառում են գրական և լրագրողական տեքստեր (այդ թվում՝ որոշ անգլերեն թարգմանություններ), պարտիտուրներ և ձայնագրություններ, սցենարներ և դրամաներ, ճամփորդությունների տեքստ-նկարագրոթյուններ։ Հավաքածուն նաև ներառում է գիտական հետազոտությունների և ուսուցման համար տեքստային ձեռնարկներ։ Կա նաև պատկերասրահ, որը ներառում է հեղինակների դիմանկարներն ու լուսանկարները, որոշ աշխատանքներից նկարազարդումներ։ Տեքստերի մեծ մասը, որոնք ներառված են հավաքածուի մեջ, գրքերի՝ հանրային տիրույթում գտնվող ամբողջական տեքստեր են։ Նախագծի նպատակը գրականության ազատ տարածումն է՝ կիրառման մեջ պարզ, բաց ձևաչափերով, ցանկացած համակարգչի վրա վերարտադրման հնարավորությամբ։
Sophie նախագծի սկզբնական շրջանի աշխատանքը մագիստրանտների և ասպիրանտների, նաև դասախոսների հետ առաջարկվել է ընդլայնել գերմանախոս կանանց ստեղծագործությունները։  Նման հետազոտությանը նպաստելու համար Sophie նախագիծը հրատարակում է համանուն առցանց ակադեմիական գրախոսական ամսագիր, ծրագրի աջակցությամբ լույս են տեսել գերմանախոս կանանց ստեղծագործություններին նվիրված մի քանի անթոլոգիաներ և գիտական աշխատանքներ։


== Հեղինակային իրավունք ==
Sophie նախագիծը մանրակրկտորեն ստուգում է իր վեբ կայքում հրապարակված բոլոր տեքստերի կարգավիճակը։ Նյութը ավելացվում է գրադարանի ֆոնդում միայն այն դեպքում, եթե հեղինակային իրավունքների կրողը թույլ է տվել նմանատիպ տեղադրում, կամ աշխատանքը այլևս պահպանված չէ հեղինակային իրավունքի մասին օրենքով։ Sophie նախագիծը չի հավակնում հրապարակվող աշխատանքների հեղինակային իրավունքներին։ Դրա փոխարեն այն կոչ է անում դրանց ազատ վերարտադրմանն ու տարածմանը։ Sophie նախագծի հրապարակած աշխատանքների մեծ մասը գտնվում են  հանրային տիրույթում և ազատ կարող են վերարտադրվել, տարածվել, կրկնօրինակվել և խմբագրվել օգտվողների կողմից։ Հեղինակային իրավունքների կրողները, որոնք թույլտվություն են տվել Sophie նախագծին հրատարակել իրենց աշխատանքները, թվարկված են կայքում, նրանց թվում են, օրինակ, Գիզելա Բրինքեր Գաբլերը և նրա «Գերմանացի պոետները 16-րդ դարից մինչև մեր օրեր» աշխատանքը։


== Ծանոթագրություններ ==


== Արտաքին հղումներ ==
The Sophie Project: A Digital Library of German-Speaking Women’s Writing Archived 2010-02-11 at the Wayback Machine.
The Sophie Journal, McMaster University
Կեբիկյուլա (այլ կիրառումներ)

Կեբիկյուլա անունը կամ տերմինը կարող է վերաբերել հետևյալ հոդվածներին․

Կեբիկյուլա - գյուղ Էստոնիայի Կեհտնա շրջանի կազմում։
Կեբիկյուլա - գյուղ Էստոնիայի Մյառյամաա շրջանի կազմում։
Lonely

Lonely (հայտնի է նաև որպես  "Mr. Lonely"), սենեգալա-ամերիկացի երգիչ Էյքոնի երգը, որը ներառվել է նրա առաջնաելույթային«Trouble» ալբոմում։ Սինգլը թողարկվել է 2005 թվականին և դարձել նրա առաջին համաշխարհային հիթը։ Այն մի քանի երկրների հիթ-շքերթներում, ներառյալ՝ Միացյալ Նահանգները և Գերմանիան (որտեղ նա մնացել է 8 շաբաթ) զբաղեցրել է առաջին տեղը։ Այն նաև շատ հայտնի է եղել Ֆրանսիայում, որտեղ զբաղեցրել է երկրորդ տեղը և Միացյալ Նահանգներում՝ 4-րդ տեղը։ Խմբագրված տարբերակը եղել է Disney և Disney Jams, Vol. 8 ռադիոներով։


== Ստեղծման պատմություն ==
Լսելով դեմո տարբերակը Ջերոմ Ֆոսթերն ասել է․ «Սա մեծ ռեկորդ է»։ HitQuarters-ին տված հարցազրույցում Ֆոսթերի խոսքերով «Locked Up»-ը փողոցային ռեկորդ է։ «Ես մտածում եմ, որ դա մեզ համար վայր էր երկրպագուների բազա ձեռք բերելու համար՝ գիտենալով, որ մենք ունենք «Lonely»-ի նման երգ, որը ավելի առևտրական է՝ դրան հետևելու համար»։
Երգում օգտագործվում են Բոբի Վինթոնի «Mr. Lonely» երգի արագացված նմուշներ, որն ապահովում է վոկալ հնչողություն, նման է Էլվին և Բուրունդուկների ձայնային տեխնիկային, որը հայտնի է դարձել այնպիսի արտադրողների կողմից, ինչպիսիք են RZA-ն  Wu-Tang Clan-ից, Newcleus-ը և Քանյե Ուեսթը։ Երգը գրել են Էյքոնը, Բոբի Վինթոնը և Ջեյն Ալանը։ Երգերի տեքստերը հիմնականում կատարում էր Էյքոնը, իսկ կրկներգերի մի մասը՝ Բոբի Վինթոնը։ Երգերի տեմպը կազմում էր 90 հարված մեկ րոպեում։


== Երաժշտական տեսահոլովակ ==
Սինգլի առաջխաղացման համար նկարահանվել է երաժշտական տեսահոլովակ։ Տեսահոլովակի ռեժիսորը Գիլ Գրինն է։ Դերասանուհի Կատերինա Գրեմը նկարահանվել է Էյքոնի սիրային զուգընկերուհու դերում։


== Երգացանկ ==
UK CD1"Lonely" (Clean Version) - 3:58
"Trouble Nobody" (Explicit) - 3:21UK CD2"Lonely" (UK Radio Edit) - 3:33
"Trouble Nobody" (Clean) - 3:21
"Kill The Dance (Got Something For Ya)" (Feat. Kardinal Offishall) - 2:54
"Lonely" (Video) - 3:58US CD single"Lonely" (Clean Version) - 3:58
"Lonely" (Instrumental Version) - 3:58
"Belly Dancer (Bananza)" (Snippet) - 1:31


== Չարթեր և հավաստագրումներ ==
Երգը մի շարք երկրների չարթերում եղել է համար առաջինը, ներառյալ Ավստրալիան, Ավստրիան, Դանիան, Նիդերլանդները, Նոր Զելանդիան, Բելգիան։ Երգը զբաղեցրել է երկրորդ տեղը Ֆրանսիայում, Նորվեգիայում և Sweden։ Երգը հասել է 19-րդ հորիզոնականին Ֆինլանդիայում։ 2014 թվականի օգոստոսի դրությամբ այն 21-րդ դարի 106-րդ ամենաշատ վաճառք ունեցած սինգլն է Ֆրանսիայում՝ 294 000 վաճառված միավոր։


=== Հավաստագրումներ ===


== Ծանոթագրություններ ==


== Արտաքին հղումներ ==
Lonely ՅուԹյուբում
Երգի տեքստը MetroLyrics կայքում
Միլիարո

Միլիարո (իտալերեն՝ Migliaro), կոմունա Իտալիայում, գտնվում է Էմիլիա Ռոմանիա մարզի Ֆերերա գավառում։
Բնակչությունը՝ 2289 մարդ։ Բնակչության խտությունը՝ 104 մարդ/կմ²։ Զբաղեցնում է 22 կմ² տարածք։ Փոստային ինդեքս՝ 44020։ Հեռախոսային կոդը՝ 0533։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
http://www.comune.migliaro.fe.it/ Archived 2007-08-15 at Archive.is


== Ծանոթագրություններ ==
Օլենինո (գյուղ, Կամեն-Կաշիրսկիի շրջան)

Օլենինո (ուկրաիներեն՝ Оленине), գյուղ Ուկրաինայի Վոլինի մարզի Կամեն-Կաշիրսկիի շրջանում։ Հիմնադրվել է 1946 թվականին։
2001 թվականի տվյալներով Օլենինո գյուղում բնակվում էր 1 057 մարդ։ Բնակավայրը զբաղեցնում է 31,99 կմ² տարածք։ Բնակչության խտությունը կազմում էր 33,04 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լեոնարիսո

Լեոնարիսո (հուն․՝ Λεονάρισσο, թուրքերեն՝ Ziyamet), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Ըստ 2011 թվականի մարդահամարի տվյալների գյուղի բնակչությունը կազմում է 739 մարդ, հիմնականում՝ թուրքեր։


== Ժողովրդագրություն ==


== Ծանոթագրություններ ==
Կոլագենային հիվանդություններ

Կոլագենային հիվանդություններ, կոլագենոզներ, հիվանդությունների խումբ, բնորոշվում է գերազանցապես տարբեր օրգանների շարակցական հյուսվածքի և անոթների պատերի հարաճուն ախտահարմամբ։ Կոլագենային հիվանդությունները ընթանում են շարակցական հյուսվածքի առաջնային տարածուն ախտահարումով, դրանց բնորոշ ֆիբրինոիդ կազմափոխությամբ և առանձին օրգանների երկրորդային ախտահարմամբ։ «Կոլագենային հիվանդություններ» տերմինն առաջարկել է ամերիկացի գիտնական Պ. Կլեմպերերը, կոլագեն թելերի (շարակցական հյուսվածքի տարր) ուռչումով արտահայտվող պրոցեսը նշելու համար։ Կոլագենային հիվանդություններին բնորոշ է շարակցական հյուսվածքի կառուցվածքային բոլոր բաղադրիչ մասերի (թելեր, բջիջներ, միջբջջային նյութ) ախտահարումը, ուստի ավելի ճիշտ կլինի օգտագործել «շարակցական հյուսվածքի հիվանդություններ» տերմինը։
Կոլագենային հիվանդությունների խմբին են դասվում ռևմատիզմը, ռևմատոիդ հոդաբորբը, սիստեմային կարմիր գայլախտը և կարծրամաշկությունը, հանգուցավոր պերիարտերիտը։ Ապացուցված է, որ շարակցական հյուսվածքի ֆիբրինոիդ փոփոխության հիմքում ընկած է կոլագեն թելերի քայքայումը, կոլագենային կոմպլեքսի և հիմնային անձև նյութի կազմալուծումը։ Կոլագենային հիվանդություններով ախտահարվում են հաճախ երիտասարդ և միջին տարիքի մարդիկ. սիստեմային գայլախտով և կարծրամաշկությամբ՝ գերազանցապես կանայք, հանգուցավոր պերիարտերիտով՝ տղամարդիկ։ Կոլագենային հիվանդությունների կլինիկական ընթացքը բազմաձև է, ախտորոշումը՝ դժվար։ Բոլոր կոլագենային հիվանդությունների համար բնորոշ է քրոնիկական, ալիքաձև, հարաճուն ընթացքը, տենդը, օրգանիզմի բազմաթիվ համակարգերի ախտահարումը (հոդեր, մաշկ, լորձաթաղանթներ, թոքեր, սիրտ, երիկամներ և նյարդային համակարգ)։ Կոլագենային հիվանդությունների զարգացման մեխանիզմի բազմաթիվ տեսություններից լայն ճանաչում է ստացել ինֆեկցիոն-ալերգիականը։
Բոլոր կոլագենային հիվանդությունների ժամանակ տարբեր ինքնահակամարմինների հայտնաբերումը ձեռք է բերել մեծ ախտորոշիչ նշանակություն և լայնորեն կիրառվում է կլինիկական պրակտիկայում։ Ընդհանուր իմունոլոգիական խանգարումների մեջ նշվում են արյան շիճուկում մուկոպրոաեիդների և գամմա-գլոբուլինների, շիճուկային սպիտակուցների կազմում՝ առանձին ամինաթթուների բաղադրության բարձրացում, ոսկրածուծում և ավշային հանգույցներում պլազմոցիտների և ռեթիկուլյար բջիջների ավելացում, ինչպես նաև տարբեր հակաօրգանային ինքնահակամարմինների ի հայտ գալը։ Յուրաքանչյուր կոլագենային հիվանդությունները բնորոշվում են իմունոլոգիական ֆենոմենների յուրահատուկ հավաքածուով։ Կոլագենային հիվանդությունների մեծ մասի դեպքում բուժիչ ազդեցություն են ունենում կորտիկոստերոիդ հորմոնները և իմունոլոգիական ռեակցիաները ճնշող տարբեր միջոցները՝ իմունոդեպրեսանտները։
Գյոքհան Ալքան

Գյոքհան Ալքան (թուրքերեն՝ Gökhan Alkan, դեկտեմբերի 8, 1987(1987-12-08), Ստամբուլ, Թուրքիա), թուրք դերասան։


== Կարիերա ==
Ալքանն իր հեռուստատեսային կարիերան սկսել է 2011 թվականին` նկարահանվելով «Հոյակապ դար» սերիալի մի քանի սերիաներում։ Նա ավելի մեծ ճանաչում ձեռք բերեց 2014 թվականին «Ամուսնուս ընտանիքը» սերիալում նկարահանվելուց հետո, որը բաղկացած 57 սերիաներից։ 2016 թվականին նա նկարահանվեց «Սիրում է, թե չի սիրում» սերիալում, որի համար Հարավային Կորեայում անցկացված APAN Star մրցանակաբաշխությունում արժանացավ հատուկ մրցանակի։ 2017 թվականին Ալքանը մարմնավորել է Ալի Ասաֆի դերը «Սրտի զարկ» հեռուստասերիալում, ինչպես նաև նկարահանվել «Օրգանական սիրո պատմություններ» ֆիլմում։


== Անձնական կյանք ==
Ալքանի մոտ աշխտորոշվել է Ասպերգերի սինդրոմ, որը նա օգտագործում է որպես առավելություն` կենտրոնանալու և ողջ էներգիան տալու իր գործին։


== Ֆիլմագրություն ==


=== Ֆիլմեր ===


=== Սերիալներ ===


== Մրցանակներ և առաջադրումներ ==


== Ծանոթագրություններ ==


== Արտաքին հղումներ ==
Պաշտոնական կայք
Գյոքհան Ալքանն Internet Movie Database կայքում
Կոստրոմա

Կոստրոմա, քաղաք, Ռուսաստանի Կոստրոմայի մարզի կենտրոնը։ Գտնվում է Վոլգայի ափին, Մոսկվայից 330 կմ հեռավորության վրա։ Նավահանգիստ է, երկաթուղային կայարան։ 277 հազար բնակչություն (2021 թվական)։ Վուշավերամշակման խոշորագույն կենտրոն է։
Կան մեքենաշինական, փայտամշակման, վուշի, տեքստիլ և այլ ձեռնարկություններ, ՋԷԿ, ՊՇԷԿ (40 կմ հարավարևելյան), տեխնոլոգիական, գյուղատնտեսական, մանկավարժական ինստիտուտներ, միջնակարգ մասնագիտական ուսումնական հաստատություններ, վուշի արդյունաբերության գիտահետազոտական ինստիտուտներ, դրամատիկական և տիկնիկային թատրոններ։ Կոստրոմայում պահպանված ճարտարապետական հուշարձաններից են՝ Հայտնության մենաստանը (XVI դ.)՝ քարե պարիսպներով, աշտարակներով (XVI —XVII դդ.), Սուրբ Երրորդության տաճարով (1650-1652 թվականներ), զանգակատնով (1603-1605 թվականներ) և այլ կառույցներով Իպատևսկի մենաստանը (այժմ՝ փայտի ճարտարապետության թանգարան-արգելանոց), XVII դարի եկեղեցիներ։ 1781-1784 թվականների հատակագծով Կոստրոման կառուցապատվել է կլասիցիզմի ոճի շենքերով։ Խորհրդային ժամանակաշրջանում կառուցվել են բնակելի միկրոշրջաններ, կանգնեցվել են Վ. Ի. Լենինի (բրոնզ, գրանիտ, 1927 թվական, քանդակագործ՝ Մ. Ֆ. Լիստոպադ և ուրիշներ), Իվան Մուսանինի (գրանիտ, 1967, քանդակագործ՝ Ն. Ա. Լավինսկի և ուրիշներ) հուշարձանները։ Առաջին անգամ հիշատակվում է 1213 թվականին։ 1977 թվականին Կոստրոման պարգևատրվել է Հոկտեմբերյան հեղափոխության շքանշանով։


== Ծանոթագրություններ ==
Ան Ջե Հյոն

Ան Ջե Հյոն (հանգըլ՝ 안재현, հանջա՝ 安宰賢, հուլիսի 1, 1987(1987-07-01), Սեուլ, Հարավային Կորեա), հարավկորեացի դերասան և մոդել։


== Գործունեություն ==
Ան Ջե Հյոնն իր գործունեությունը սկսել է 2009 թվականին որպես մոդել՝ հայտնվելով զանազան ցուցադրություններում, ամսագրերի հոդվածներում և տեսահոլովակներում։ Հայտնի է դարձել 2011 թվականին, երբ նկարահանվել է Լի Սու Գընի և Կիմ Բյոնգ Մանի հեռուստատեսային շոուում։ Հայտնվել է նաև մի քանի տեսահոլովակներում՝ ներառյալ Բեկ Ա Յոնի «Sad Song», K.Will-ի «Please Don't» և Sistar19-ի «Gone Not Around Any Longer» տեսահոլովակներում։
2013 թվականին Անն էլ ավելի հայտնիություն է ձեռք բերում՝ նկարահանվելով «Իմ սերը աստղերից» կորեական դորամայում (հեռուստասերիալ)՝ որպես Ջուն Ջի Հյոնի կրտսեր եղբայր։ Սա հանգեցնում է էլ ավելի մեծ առաջարկի 2014 թվականին․ նա ստանում է «Դուք շրջապատված եք» ոստիկանական կատեկերգությունում և «Նորաձևության արքա» կոմիքսի էկրանավորման մեջ գլխավոր դեր խաղալու առաջարկ։
2015 թվականին Անը խաղացել է իր առաջին գլխավոր դերը որպես բժիշկ-վամպիր «Արյուն» հեռուստասերիալում։
2016 թվականին Անը սկսել է նկարահանվել tvN հեռուստաընկերության եթերում հեռարձակվող «Մոխրոտիկը և չորս ասպետները» սիրային կատակերգությունում՝ ամբարտավան փլեյբոյի դերով։


== Անձնական կյանք ==
2016 թվականի մարտի 11-ին հաստատել է, որ 2015 թվականի ապրիլից հանդիպում է «Արյուն» հեռուստասերիալի իր խաղընկեր Կու Հե Սոնի հետ։ Ամուսինները պաշտոնապես գրանցել են իրենց ամուսնությունը 2016 թվականի մայիսի 20-ին Կանգնամի շրջանային բաժանմունքում։


== Ֆիլմագրություն ==


=== Ֆիլմ ===


=== Հեռուստասերիալ ===


=== Երաժշտական տեսահոլովակ ===


== Սկավառակագրություն ==


== Մրցանակներ և առաջադրումներ ==


== Ծանոթագրություններ ==


== Արտաքին հղումներ ==
Ahn Jae-hyeon Թվիթթերում
Ahn Jae-hyeon Ինստագրամում
Ahn Jae-hyeon (անգլ.) Internet Movie Database կայքում
RQ-2 Pioneer

AAI RQ-2 Pioneer (թարգմանաբար՝ Պիոներ), հետախուզական ԱԹՍ, նախագծվել է ամերիկյան AAI Corporation և իսրայելական Israel Aircraft Industries կազմակերպությունների կողմից, օգտագործվել է ԱՄՆ ՌԾՈւ-ի, ԱՄՆ ԾՀԿ-ի և ԱՄՆ բանակի կողմից։ Սկսել է օգտագործվել 1986 թվականից մինչև 2007 թվականը։
ԱԹՍ-ն փորձարկվել է USS Այովա հածանավի վրա, օգտագործվել է որպես կրակի կառավարման և ծովային հետևակի գործողությունները կառավարելու համար։
Pioneer-ը ստեղծվել է Tadiran Mastiff ԱԹՍ-ի մոդեռնիզացման արդյունքում, ավելացնելով նրա օգտակար բեռի ծավալը ԱՄՆ ՌԾՈւ-ի համար։


== Շահագործում ==

ԱԹՍ-ն արձակվում է կատապուլտի միջոցով նավի տախտակամածից, կամ ուղղակի թռիչք է կատարվում թռիչքուղուց։ Վայրէջքը կատարվում է ցանցի միջոցով։ 1991 թվականից սկսած Pioneer ԱԹՍ-ները կիրառվել են Իրաք-քուվեյթյան պատերազմում, Սոմալիում ՄԱԿ-ի կողմից իրականացված գործողություններում, ՆԱՏՈ-ի կողմից Բոսնիա և Հերցոգովինայի վրա հարձակման ժամանակ, Հարավսլավիայի վրա կատարված հարվածների ժամանակ և Իրաքյան պատերազմում։ 2005 թվականին ԱՄՆ ՌԾՈւ-ն ուներ մեկ Pioneer համակարգերով համալրված ստորաբաժանում, իսկ Ծովային հետևակը երկու, ամեն ստորաբաժանումն ուներ հինգ կամ ավելի ԱԹՍ։ Pioneer համակարգեր օգտագործվում են նաև Իսրայելի և Սինգապուրի զինված ուժերի կողմից։ 2007 թվականին Pioneer ԱԹՍ-ները ԱՄՆ ՌԾՈւ-ի կողմից փոխարինվեցին RQ-7 Shadow սարքերով։


== Տակտիկա-տեխնիկական առանձնահատկություններ ==

Երկարությունը՝ 4 մ
Թևերի բացվածքը՝ 5,2 մ
Բարձրությունը՝ 1 մ
Առավելագույն թռիչքային զանգվածը՝ 205 կգ


=== Թռիչքային առանձնահատկություններ ===
Առավելագույն արագությունը՝ 200 կմ/ժ
Թռիչքի առավելագույն տևողությունը՝ 5 ժամ 185 կմ/ժ արագությամբ
Գործնական թռիչքի առավելագույն բարձրությունը՝ 4600 մ


== Կիրառվում է այս պահին ==
 ԱՄՆԱՄՆ ծովային հետևակի կորպուս


== Տես նաև ==
 RQ-7 Shadow
 Tadiran Mastiff


== Ծանոթագրություններ ==


== Արտաքին հղումներ ==

IAI/AAI RQ-2 Pioneer (անգլ.)
Դիթեր Բոլեն

Դիթեր Գյունթեր Բոլեն (գերմ.` Dieter Günter Bohlen, փետրվարի 7, 1954(1954-02-07)[…], Բերնե, Wesermarsch, Verwaltungsbezirk Oldenburg, Ստորին Սաքսոնիա, Գերմանիայի Ֆեդերատիվ Հանրապետություն[…]), գերմանացի երաժիշտ, երգիչ, երգերի հեղինակ, երաժշտական պրոդյուսեր և հեռուստատեսային դեմք։ Առավել հայտնի է որպես 1984-1987 և 1998-2003 թվականներին գործունեություն ծավալած «Modern Talking» փոփ դուետի անդամ (Թոմաս Անդերսի հետ)։


== Կենսագրություն ==
1987 թվականին «Modern Talking»-ի առաջին լուծարումից հետո, Բոլենը ստեղծել է «Blue System» փոփ-համույթը։ Եղել է նաև երգչուհի Սի Սի Քեթչի (C. C. Catch) պրոդյուսերը։
Ներկա պահին «Գերմանիան սուպերսթար է փնտրում» (Deutschland sucht den Superstar) երաժշտական հաղորդման ժյուրին է, որը «Հայ սուպերսթար» հեռուստաշոուի գերմանական տարբերակն է։
Բոլենը միակ արտասահմանցին է, ում երբևէ տրվել է ԽՍՀՄ ժողովրդական արտիստի կոչում (1989 թ.)։


== Սկավառակագրություն ==


=== Սինգլներ ===


=== Ալբոմներ ===


== Առաջին հորիզոնականները զբաղեցրած հիթերը Գերմանիայում ==


== Ծանոթագրություններ ==


== Արտաքին հղումներ ==
laut.de, Դիթեր Բոլեն
Պարտիզակ (Քոջաելի)

Պարտիզակ (այժմ Բահչեջիք), հայաբնակ ավան Թուրքիայում, Իզմիթից (Նիկոմեդիա) 20 կմ հեռավորությամբ, Իզմիթի ծովախորշի հարավարևելյան ափի մոտ, անտառապատ լեռների ստորոտին։ Կլիման բարեխառն է և առողջարար։ Եղել է Կոստանդնուպոլսի հայ մտավորականության ամառանոցներից։


== Պատմություն ==
Հիմնադրել են Սեբաստիայի վիլայեթի Պարտիզակ գյուղից գաղթած հայերը 16-րդ դարում։ 20-րդ դարի սկզբին ուներ մոտ 17000 հայ բնակիչ Մինչև 1912 թվականը քաղաքի կառավարումը գտնվել է հայ պաշտոնյաների ձեռքին (վերջին հայ կառավարիչն էր գրող, հասարակական գործիչ Հ . Տեր-Հակոբյանը)։ Պարտիզակի կառավարչին էին ենթարկվում հինգ հայկական, մեկ հունական և երկու մուսուլմանական գյուղեր։ 1915 թվականին Պարտիզակի հայերը Նիկոմեդիաի գավառի հայ բնակչության հետ ենթարկվել են տեղահանության և կոտորածի։ 1918 թվականին ջարդից փրկված 3500 պարտիզակցի վերահաստատվել են հայրենի ավանում, 1920 թվականին հույն-թուրքական պատերազմի ժամանակ, կրկին տեղահանվել։ Մոտ 50 ընտանիք հայրենադարձվել են Խորհրդային Հայաստան, իսկ պարտիզակցիների մի ստվար խումբ վերաբնակվել է Հալեպում (Սիրիա)։


== Կենցաղն ու մշակույթը ==
Բնակչության հիմնական զբաղմունքը եղել է ծխախոտագործությունը, շերամապահությունը (մետաքսի երկու մանարան գործարան), փայտի ու փայտածխի արտադրությունը։ Պարտիզակը ունեցել է բժշկական ծառայություն, դեղատուն, փոստ, հեռագրատուն (1911 թվականից)։ Գործել են ինչպես Հայաստանյաց Առաքելական, այնպես էլ կաթոլիկ և բողոքական եկեղեցիներ, ութ դպրոց, որոնցից մեկը՝ բարձրագույն։ Եղել է մտավորական կենտրոն, հրատարակվել են «Փարոս» (1910-1912), «Պայքար» (1912-1914), «Մեղու» (1912-1914), «Պարտիզակ» (1909-1912) և այլ պարբերականներ։ Սեփական (սիրողական), ինչպես նաև Կոստանդնուպոլսից և Անդրկովկասից ժամանող թատերախմբերի ուժերով կազմակերպվել են ներկայացումներ։


== Հայտնի պարտիզակցիներ ==
Գուրգեն Ալեմշահ
Վաղինակ Բեքարյան
Վարդան Հացունի
Ենովք Շահեն


== Ծանոթագրություններ ==


== Արտաքին հղումներ ==
Գ. Հ. Մխալյան, Պարտիզակն ու պարտիզակցին, Կահիրե 1938
Մ. Ծոցիկյան, Արևմտահայ աշխարհ, Նյու Յորք 1947
Ա. Ա. Պետիկյան, Գրչանկարներ Պարտիզակ գյուղին, Փարիզ 1950
Հ. Տեր-Հակոբյան, Պարտիզակ խատուտիկ, Փարիզ 1960
Հ. Պողոսյան, Պարտիզակը անզուգական, Փարիզ 1967
Ակակի Գելովանի

Ակակի Գելովանի (վրաց.՝ აკაკი გელოვანი, 1923, Սվանեթիա, Լալխոնալ - 1996), վրացի գրող, բանաստեղծ, արձակագիր, երգիծաբան, թարգմանիչ։


== Կենսագրություն ==
Ակակի Գելովանին ծնվել է Սվանեթիայի Լալխոնալ գյուղում։ Անդրանիկ ժողովածուն լույս է տեսել 1953 թվականին։ Ինքնուրույն և թարգմանական 17 գրքերի հեղինակ է։ Մի շարք ստեղծագործություններ տպագրվել են գերմանական պարբերականներում։


== Ծանոթագրություններ ==
Սլովենիայի ազգային պատկերասրահ

Սլովենիայի ազգային պատկերասրահ (սլովեն.՝ Narodna galerija), ազգային պատկերասրահ Սլովենիայի մայրաքաղաք Լյուբլյանայում։ Հիմնադրվել է 1918 թվականին, Ավստրո-Հունգարական կայսրության անկումից և Հարավսլավիայի Թագավորության հիմնադրումից հետո։ Ի սկզբանե թանգարանը տեղակայվել է Կրեսիջա պալատում։


== Թանգարանի շենքը ==
Թանգարանի ներկայիս շենքը կառուցվել է 1896 թվականին Լյուբլյանայի քաղաքապետ Իվան Հրիբարի կառավարման օրոք, ով ցանկանում էր Լյուբլյանան դարձնել բոլոր սլավոնական հողերի մայրաքաղաքը։ Կառույցը նախագծել է չեխ ճարտարապետ Ֆրանտիշեկ Սկարբրոուտը։ Շենքը սկզբում օգտագործվել է որպես Սլավոնական մշակույթի կենտրոն («Նարոդնի դոմ», Narodni dom)։ Գտնվում է Տիվոլի զբոսայգու մոտ և ամբողջական վերանորոգվել է 2013-2016 թվականներին։ 1990-ական թվականներին սլովենացի ճարտարապետ Էդվարդ Ռավիկարը նախագծել է պատկերասրահի հավելյալ մասնաշենքը։ 2001 թվականին կառույցի երկու մասերն իրար կապելու համար ճարտարապետներ Յուրի Սադարի և Բոշտյան Վուգայի նախագծով կառուցվել է ապակե թափանցիկ պատկերասրահ։


== Ցուցադրություն ==
Պատկերասրահի մշտական հավաքածուում ներկայացված են նմուշներ միջնադարից մինչև 20-րդ դարի սկիզբ։ Շենքի կենտրոնական ապակե պատկերասրահում կարելի է տեսնել բարոկկո ոճի ցայտաղբյուրը, որը այստեղ է տեղափոխվել 2008 թվականի վերանորոգումից հետո։ Թանգարանի հավաքածուն ներառում է սլովենացի ու եվրոպացի արվեստագետների աշխատանքներ։


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==

Սլովենիայի ազգային պատկերասրահի պաշտոնական կայքը
Խոջա Ալի Ռըզա

Խոջա Ալի Ռըզա (թուրքերեն՝ Hoca Ali Rıza, 1858, Սկյուտար, Թուրքիա - մարտի 20, 1930(1930-03-20), Սկյուտար, Ստամբուլի մարզ, Թուրքիա), թուրք նկարիչ և գեղարվեստական մանկավարժ, ով առավել հայտնի է իր իմպրեսիոնիստական բնապատկերներով և ճարտարապետական նկարներով։


== Կենսագրություն ==
Նրա հայրը եղել է հեծելազորի մայոր և վայելչագրության սիրահար։ Նախնական կրթությունը ստանալուց հետո, Ռըզան սովորել է Կուլելիի ռազմական ուսումնարանում, այնուհետև նաև Թուրքական ռազմական ակադեմիայում, որտեղ նրան նկարչական վարպետություն են դասավանդել Օսման Նուրի փաշան և Սուլեյման Սեյիդան։ 1881 թվականին նա մրցանակ է ստացել սուլթան Աբդուլ Համիդ II-ից։ Երեք տարի անց նա ավարտել է սպայական կրթությունը և նշանակվել Նուրի փաշայի օգնական։ Նա շարունակել է կրթությունը Նեապոլում, սակայն ստիպված է եղել չեղարկել այդ պլանները՝ Իտալիայում տարածված խոլերայի համար։

1891 թվականին նա ներառվել է թուրք- իսլամական գտածոները ուսումնասիրող պետական հանձնաժողովի մեջ։
Հույն-թուրքական պատերազմի ժամանակ եղել է մարտանկարիչ Հոնիայի մատույցներում։ 1903 թվականին նա աշխատել է Հնության թանգարանի ձևավորման հանձնաժողովում։ 1911 թվականին դարձել է «Ռազմական հրատարակչությունների գրասենյակի» ղեկավար։ Նույն տարում անդամակցել է Նկարիչների օսմանյան ասոցիացիային։ 1911 թվականին փոխգնդապետի կոչումով անցել է թոշակի։

1914 թվականին սկսել է դասավանդել նկարչություն Միմար Սինանի անվան գեղարվեստի համալսարանում։ Նախկինում այն դպրոց է եղել։ Կրթության նախարարությունում տեղի ունեցած կրճատումներից հետո, նա տեղափոխվել է Չամլըջըյի աղջիկների միջնակարգ դպրոցը, որտեղ աշխատել է երեք տարի։ Այնուհետև աշխատել է Յուսքյուդարի աղջիկների դպրոցում, իսկ 1929 թվականից մինչև կյանքի վերջ աշխատել է տղաների դպրոցում։
Նրա վերջին ցուցադրությունը բացվել է Փարիզում 1928 թվականին։ Խոջա Ալի Ռըզայի աշխատանքները բարձր են գնահատվել Թուրքիայի Հանրապետության ժամանակաշրջանում։ Նրա մահվանից շատ տարիներ անց, նկարները շարունակվում են ցուցադրվել։ 1933 թվականին Անկարայում Խալքեվլերիի միությունը նկարչի նկարները ցուցադրել է իր առաջին ցուցադրության ժամանակ։ Դրան հաջորդել են ևս 16 ցուցադրություններ։


== Ծանոթագրություններ ==
Օսորա (քաղաքատիպ ավան, Կարագինսկի շրջան)

Օսորա (ռուս.՝ Оссора), քաղաքատիպ ավան Ռուսաստանի Կամչատկայի երկրամասի Կարագինսկի շրջանի կազմում։
Բնակչությունը 2010 թվականին գրանցված տվյալներով կազմում էր 2111 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զամբյուղ (հրուշակեղեն)

Զամբյուղ, շաքարավազային խմորից զամբյուղի տեսքով պատրաստված հրուշակ՝ լցված պովիդլով կամ ջեմով և ծածկված սպիտակուցով կամ քաստարդով։ Վերևի հատվածը կարող է զարդարված լինել բեզեով և խմորով։ Որպես ջեմի այլընտրանք՝ կարելի է օգտագործվել խտացրած կաթ կամ այլ քաղցր միջուկ։


== Պատմություն ==
Զամբյուղները սկսել են արտադրվել ԽՍՀՄ–ում 20-րդ դարի կեսերին՝ հիմնվելով հունգարական խոհանոցի բաղադրատոմսի վրա։

 Խորհրդային տարիներին հրուշակեղենի գինը 22 կոպեկ էր։ 2014 թվականին «Մոսկվայի երաժշտության միջազգային տանը» կարկանդակի արժեքը կազմել է 120 ռուբլի։ 2017 թվականին Մինսկում կարկանդակի արժեքը կազմել է 1,4 ռուբլի։ 2018 թվականին Վոլգոգրադի ընտրատեղամասերում 85 գրամանոց կարկանդակը վաճառել են 30 ռուբլի գնով։

Տնական է թխվում մաս է կազմում։ Արտադրվում է Ռուսաստանի շատ քաղաքներում։ Յարոսլավլում, օրինակ, զամբյուղները մանկապարտեզներում մատուցվում են որպես աղանդեր։
Պորտուգալական խոհանոցում կա նման աղանդեր՝ շերտավոր խմորից պատրաստված զամբյուղի տեսքով, որը կոչվում է «Պաշտել դե Նատա»։ Որպես բաղադրամաս կարող են օգտագործվել կաթնաշոռի կրեմը, դոնդողը կամ խտացրած կաթը։ Հրուշակի պատրաստումը պարբերաբար խոհարարական մրցութային ծրագրերի մաս է կազմում։


== Աղանդերի նկարագրություն ==
Աղանդերը բաղկացած է տաքացրած կարագից՝ հարված շաքարով, դեղնուցով, վանիլային շաքարով և ալյուրով։ Պատրաստման համար օգտագործվում են հատուկ կաղապարներ, որոնք խմորի հետ միասին սառեցնում են սառնարանում։ Տաքացված ջեմը օգտագործվում է որպես միջուկ։ Կրեմը քսելու համար օգտագործվում է հրուշակեղենի տոպրակ։ Կրեմը բաղկացած է սպիտակուցներից, աղից, շաքարի օշարակից։


== Ծանոթագրություններ ==


== Գրականություն ==
Пирожные (песочные) // Товарный словарь. Том 6 / Гл. ред. И.А. Пугачев. — М.: Госторгиздат, 1959.
Корзиночка // Кулинарная энциклопедия. Том 14 / Ред. О. Ивенская. — М.: Комсомольская правда, 2016. — С. 32. — 160 с.
Бутейкис Н.Г., Кенгис Р.П. Пирожное песочное Корзиночка с желе и фруктами. Корзиночка любительская // Приготовление мучных кондитерских изделий. — М.: Экономика, 1965. — С. 97—99. — 252 с.
Кенгис Р.П. Пирожное Корзиночка с желе и фруктами. С кремом и фруктами. Любительская. С зефиром // Кулинария / Гл. ред. М.О. Лифшиц. — М.: Госторгиздат, 1955. — С. 765—766. — 960 с.
Վելիկիե Բուդկի (գյուղ, Ռոմնիի շրջան)

Անվան այլ կիրառումների համար տե՛ս՝ Վելիկիե ԲուդկիՎելիկիե Բուդկի (ուկրաիներեն՝ Великі Будки), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Վելիկիե Բուդկի գյուղում բնակվում էր 162 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մուշեղ Սաղյան

Մուշեղ Միքայելի Սաղյան (մայիսի 21 (հունիսի 3), 1900, Բաքու, Ռուսական կայսրություն - մարտի 28, 1970(1970-03-28), Բաքու, Ադրբեջանական ԽՍՀ, ԽՍՀՄ), հայ բեմանկարիչ, ռեժիսոր, Ադրբեջանական ԽՍՀ արվեստի վաստակավոր գործիչ (1940)։


== Կենսագրություն ==
Ծնվել է Բաքվում։ Ավարտել է Բաքվի գեղարվեստի բարձրագույն դպրոցը (1923)։ Բեմանկարչական գործունեությունն սկսել է Բաքվի Սատիր-Ագիտ թատրոնում, տարբեր տարիների եղել Բաքվի հայկական թատրոնի նկարիչ և գլխավոր ռեժիսոր, 1941 թվականից՝ ռուսական թատրոնի նկարիչ։
Բեմադրություններից են՝ Եղիշե Չարենցի «Կապկազ թամաշա», Շիրվանզադեի «Մորգանի խնամին», Գաբրիել Սունդուկյանի «Պեպո», Դերենիկ Դեմիրճյանի «Քաջ Նազար», Պոգոդինի «Տեմպ» և այլն։ 1928 թվականին կազմակերպել է Հայ երաժշտական թատրոն։ 1930-ականներին բեմադրություններ է ձևավորել Բաքվի Ախունդովի անվան օպերային, Ազիզբեկովի անվան դրամատիկական թատրոններում։ Աշխատել է նաև Սամարղանդում, Ստեփանակերտում, Գրոզնիում։


== Պարգևներ ==
«Պատվո նշան» շքանշան
Ադրբեջանական ԽՍՀ արվեստի վաստակավոր գործիչ


== Ծանոթագրություններ ==
Պոդգորնոե (գյուղ, Ստարոկոնստանտինովի շրջան)

Անվան այլ կիրառումների համար տե՛ս՝ ՊոդգորնոեՊոդգորնոե (ուկրաիներեն՝ Підгірне), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Պոդգորնոե գյուղում բնակվում էր 372 մարդ։ Բնակավայրը զբաղեցնում է 1213 կմ² տարածք։ Բնակչության խտությունը կազմում էր 306,68 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իսպանիան 1936 ձմեռային օլիմպիական խաղերում

1936 թվականին Գարմիշ-Պարտենկիրխենում (Գերմանիա) կայացած ձմեռային Օլիմպիական խաղերում Իսպանիան առաջին անգամ մասնակցել է Օլիմպիական խաղերին և ոչ մի մեդալ չի նվաճել։ Ներկայացել է 2 մարզաձևերով։ Խաղերին մասնակցել են 6 մարզիկներ, որոնցից 4-ը տղամարդ և 2 կին։


== Լեռնադահուկային սպորտ ==
Կանայք


== Դահուկային երկրամարտ ==
Տղամարդիկ


== Արտաքին հղումներ ==
(ed.) Peter von le Fort (1936)։ IV. Olympische Winterspiele 1936 Amtlicher Bericht (PDF) (German)։ Berlin: Reichssportverlag։ Արխիվացված է օրիգինալից 2007-08-09-ին։ Վերցված է 2008-06-10 
Olympic Winter Games 1936, full results by sports-reference.com Archived 2020-04-17 at the Wayback Machine.
Զատուրինո (գյուղ, Պոլտավայի շրջան)

Զատուրինո (ուկրաիներեն՝ Затурине), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Զատուրինո գյուղում բնակվում էր 273 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միկրոկոդ

Միկրոկոդը (միկրոծրագիր) ծրագիր է, որը նախատեսված է պրոցեսորի հրամանների շարքը իրականացնելու համար։ Ինչպես նաև, երբ բարձր մակարդակի լեզվի մեկ հրաման փոխակերպվում է մեքենայական հրամանների շարքերի, միկրոկոդ օգտագործող պրոցեսորում յուրաքանչյուր մեքենայական հրաման իրականացվում է միկրոհրամանների շարքի տեսքով՝ միկրոծրագրի։
Միկրոկոդ օգտագործող համակարգերի մեծամասնությունը, այն հիմանկան հիշողությունում չի գտնվում, այլ հատուկ արագագործ հիշողությունում (англ. control store)։ Այդ հիշողությունը կարող է թողնել միայն կարդալ կամ կարդալ-գրել, վերջին դեպքում պրոցեսորի բեռնման ընթացքում  միկրոկոդը կարող է բեռնվել հիմնական հիշողություն։ Միկրոկոդի փոփոխության հնարավորությունը թույլ է տալիս մշակել գտնված սխալները և ավելացնել նոր իրականացված հրամաններ։ Միկրոկոդը նաև հնարավորություն է տալիս կարգավորել  համակարգիչների միկրոսխեմաները էմիլյացնելով այլ (որպես կանոն ավելի դժվար) ճարտարապետությունների (architecture) վրա։
Միկրոծրագրերը կազմված են միկրոհրամաններից, հաճախ կոչվում են էլեմենտար օպերացիաներ։  Միկրոհրամնները ղեկավարում են պրոցեսորով՝ ամենացածր մակարդակում։ Առանձին միրոհրամանը կարող է պարունակել ներքոնշյալ գործողությունները՝

Միացնել 1 ռեգիստը  «Ա» թվաբանակն-տրամաբանական սարքի մուտքին  (arithmetic logic unit (ALU))
Միացնել 7 ռեգիստրը «Բ» ԹՏՍ-ի մուտքին
Կարգավորել ԹՏՍ-ն օպրացիաներ իրականացնելու համար
Կարգավորել ԹՏՍ-ի մուտքի փոխանցումը 0-ի։
Պահել օպերացիայի արդյունքը ռեգիստր 8-ում
Թարմեցնել  կոդի վիճակը  ԹՏՍ-ի կարգավիճակի ֆլագի հետ («Բացասական», «զրո», «գերլցում», «փոխանցում»)
Տեղակայել միկրոհրամանի ցուցիչ nnn միկրոհրամանի համարով։Որպեսզի մեկ միկրոհրամանը կարողանա այդ համարը նկարագրել, միկրոհրամանները հաճախ արվում են բավականչափ «ընդարձակ», օրինակ 56 բիթ կամ ավել։ Միկրոհրամանները, իրենց հերթին նախաձեռնեւմ են միկրոօպերացիաներ։ Դրանք հենց տվյալների համար էլեմենտար փոխարկումներն են, որպես օրինակ՝ 

Ռեգիստրում պատճենել օպերանդը
դնել 1 ֆլագ
օպերանդը դնել շինայում
ստեկի գագաթը 1-ով մեծացնել և այլն։


== Հղումներ ==

Basics of Compiler Design 
Language Implementation Patterns Archived 2016-03-05 at the Wayback Machine.
Ջուզեպպե Ջանինի

Ջուզեպպե Ջանինի (իտալերեն՝ Giuseppe Giannini, ծնվել է 1964 թվականի օգոստոսի 20-ին Հռոմում, Իտալիա), իտալացի նախկին ֆուտբոլիստ, ով հանդես է եկել իտալական մի շարք ակումբներում և Իտալիայի ազգային հավաքականում։ Նա իր կարիերայի 16 տարիները նվիրել է Ռոմային և երկրպագուների կողմից ստացել թիմի խորհրդանիշի կոչումը մինչև այդ կոչումը ձեռք կբերեր մեկ այլ լեգենդար ֆուտբոլիստ Ֆրանչեսկո Տոտտին։ 1987 թվականից մինչև 1996 թվականը եղել է Ռոմայի ավագը։


== Կարիերա ==


=== Ակումբային ===
Ջանինին իր ֆուտբոլային կարիերան սկսել է Ալմաս Ռոմայում, ակումբը տեղակայված էր Հռոմում։ Դեռ երիտասարդ տարիքից Ջուզեպպեն որոշ իտալական հզոր ակումբների ուշադրության կենտրոնում էր, չնայած Միլանի և Լացիոյի ջանքերին, նա վերջիվերջո ընտրեց Ռոման։ Սերիա A-ում իր անդրանիկ հանդիպումը անցկացրեց 1982 թվականի հունվարի 31-ին, այդ հանդիպումը ավարտվեց հռոմեացիների պարտությամբ՝ 1։ 0 հաշվով հօգուտ Չեզենայի, այդ մրցաշրջանում դա միակ հանդիպումն էր, որին մասնակցեց Ջուզեպպեն, մյուս մրցաշրջանում նա 2 հանդիպում անցկացրեց։ Նա Ռոմայի կազմում դարձել է Իտալիայի չեմպիոն և 3 անգամ հաղթել է Իտալիայի գավաթը, 1990/91 մրցաշրջանում խաղացել է ՈՒԵՖԱ-ի գավաթի խաղարկության եզրափակչում։
1996 թվականին Ջանինին տեղափոխվում է ավստրիական Շտուրմ ակումբը, որտեղ կես մրցաշրջան անցկացնելուց հետո վերադառնում է հայրենիք և հանդես է գալիս Նապոլիի և Լեչչեի։ 1998 թվականին Ջուզեպպեն ավարտում է ֆուտբոլային կարիերան։


=== Միջազգային ===
Ջանինին Իտալիայի հավաքականի կազմում անցկացրել է 47 հանդիպում։ Անդրանիկ հանդիպումը հավաքականում տեղի ունեցավ 1986 թվականի դեկտեմբերին ընդդեմ Մալթայի հավաքականի՝ Եվրո 1988-ի որակավորման փուլի շրջանակներում։ Ջանինին Իտալիայի հավաքականի կազմում մասնակցել է 1988 թվականի Եվրոպայի առաջնությանը և 1990 թվականի աշխարհի առաջնությանը։ Իր վերջին հանդիպումը հավաքականի կազմում տեղի ունեցավ 1991 թվականի հոկտեմբերի 12-ին ընդդեմ ԽՍՀՄ հավաքականի։ 
Իտալացի սպորտային լրագրողները նրան անվանեցին Հռոմի արքայազն (il Principe)


== Նվաճումներ ==


=== Ֆուտբոլիստ ===
Սերիա A (1)՝ 1982/83
Ֆուտբոլի Իտալիայի գավաթ (3)՝ 1984, 1986, 1991
Ավստրիայի սուպերգավաթ՝ 1996
Ավստրիայի գավաթ՝ 1997


=== Մարզիչ ===
Պրոֆեսիոնալ Լիգայի Բարձրագույն Դիվիզիոն՝ 2008–09
Պրոֆեսիոնալ Լիգայի Բարձրագույն Դիվիզիոնի սուպերգավաթ՝ 2009Ջուզեպպե Ջանինին համարվում է Ռոմայի «Փառքի Սրահի» ֆուտբոլիստներից մեկը։ 2012-ին ընտրված 11 ֆուտբոլիստներից հետո, 2013 թվականին նրանց միացան ևս 4-ը, որոնցից մեկն էր հենց Ջանինին։


== Վիճակագրություն ==
1Ազգային գավաթները ընդգրկում են Ֆուտբոլի Իտալիայի գավաթը և Ավստրիայի գավաթը2Եվրոպական մրցաշարերը ընդգրկում են include the Եվրոպայի գավաթը, Գավաթակիրների գավաթը և ՈՒԵՖԱ-ի գավաթը3Այլ առաջնությունները ընդգրկում են Ֆուտբոլի Իտալիայի սուպերգավաթը և Ավստրիայի սուպերգավաթը


== Ծանոթագրություններ ==
Սուվոդսկայա

Սուվոդսկայա (ռուս.՝ Суводская), ստանիցա Ռուսաստանի Վոլգոգրադի մարզի Դուբովսկի շրջանի կազմում։
Բնակչությունը 2002 թվականին գրանցված տվյալներով կազմում էր 500 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գազային պարպում

Գազային պարպում, գազային վիճակում գտնվող նյութի միջով էլեկտրական հոսանքի անցման դեպքում դիտվող երևույթների  համախումբ։ Հոսանքի անցումը հնարավոր է դառնում գազի բավարար իոնացումից և պլազմայի առաջացումից հետո։ Իոնացումը տեղի է ունենում էլեկտրամագնիսական դաշտում արագացված էլեկտրոնների և գազի ատոմների բախման հետևանքով։ Բախման հետևանքով  իոններից բացի առաջանում են նաև նոր էլեկտրոններ, որը նպաստում է բախումների քանակի ավելացմանը և մեծ քանակով նոր էլեկտրոնների առաջացմանը։ Իոնացման պատճառ կարող է լինել նաև բարձր լարվածության էլեկտրական դաշտը (կայծային պարպում), կամ բարձր ջերմաստիճանը (աղեղային պարպում)։ Գազային պարպման առաջացման և պահպանման համար անհրաժեշտ է էլեկտրական դաշտի առկայություն կամ փոփոխական մագնիսական դաշտ, առանց որոնց պլազման գոյություն ունենալ չի կարող (պլազմայի գոյության համար անհրաժեշտ են մեծ էներգիայով արագ էլեկտրոններ)։
Եթե գազային պարպման համար անհրաժեշտ է լրացուցիչ արտաքին իոնարար (իոնացնող ճառագայթում, ջերմության աղբյուր և այլն․), ապա գազային պարպումը կոչվում է ոչ ինքնուրույն (այդպիսի պարպումն օգտագործվում է Հեյգերի հաշվիչում)։
Գազային պարպումն իրականացնելու համար անհրաժեշտ են ժամանակի ընթացքում հաստատուն կամ փոփոխական էլեկտրական, ինչպես նաև մագնիսական դաշտեր։


== Գազային պարպման օգտագործում ==
Աղեղային պարպում՝ եռակցման և լուսավորման համար։
Գերբարձր հաճախության պարպում՝ պլազմատրոններում։
Թարթող պարպում, որպես լույսի աղբյուր լյումինեսցենտային լամպերում և պլազմային էկրաններում։
Կայծային պարպում՝ ներքին այրման շարժիչներում խառնուրդի այրման համար։
Պսակաձև պարպում՝ գազերը խառնուրդներից և այլ նյութերից մաքրելու համար։
Պլազմատրոն՝ կտրելու և եռակցելու համար։
Լազերի լիցքավորման համար, օրինակ՝ նեոն-հելիումային լազեր, ազոտային լազեր։Ինչպես նաև․

Հեյգերի հաշվիչում,
իոնային վակուումաչափերում,
տիրատրոններում,
կրաիտրոններում։


== Լուսարձակող պարպումների գույները տարբեր գազերում ==
Որոշ գազերում գազային պարպումը առաջացնում է տեսանելի լույսի ճռգայթում,որի գույնը կախված է օգտագործվող գազի տեսակից։

		
		
		
		


== Ծանոթագրություն ==


== Գրականություն ==
Мак-Доналд А. Сверхвысокочастотный пробой в газах. М.: Мир, 1969. 205 с.
Stripped

Անվան այլ կիրառումների համար տե՛ս՝ Stripped (այլ կիրառումներ)Stripped (հայերեն՝ «Մերկացած») - գերմանական Rammstein խմբի յոթերորդ սինգլն է, թողարկվել 1998 թ. օգոստոսի 11-ին Motor Music լեյբլի կողմից։ Սինգլը պարունակում է Depeche Mode խմբի համանուոն երգի քավեր տարբերակը, և երգի 4 ռեմիքսից։ Երգը նաև տեղ է գտել Sehnsucht ալբոմի ավստրալիական թողարկման մեջ։ Ի տարբերություն օրիգինալին («Let me see you stripped down to the bone» (հայերեն՝ «Թույլ տուր քեզ տեսնեմ ամբողջությամբ մերկացած», Rammstein-ի տարբերակում կռճատվաշ է մեկ տող կրկներգի մեջ («Let me see you stripped» (հայերեն՝ «Թույլ տուր տեսնեմ քեզ մերկացած»)։


=== Սինգլի շապիկը ===
Որպես սինգլի պիտակ օգտագորշվել է ավստրիացի լուսանկարիչ Գոթֆրիդ Հելնվայնի 1993 թվականի «Առաջին սեր» նկարը։


=== Տեսահոլովակ ===
Նույն թվականին պատրաստված տեսահոլովակը իրենից ներկայացնում է գերմանուհի ռեժիսոր Լենի Ռիֆենշթայլի նացիստական ժամանակաշրջանի "Օլիմպիա" ֆիլմի դրվագները, որտեղ գովերգվում էր Երրորդ Ռեյխը։


=== Կենդանի կատարում ===
Առաջին անգամ խումբը կատարել է երգը 1999-ին, Հյուսիսային Ամերիկայում շրջագայության ընթացքում։ Հետագայում երբեմն կատարվում էր Mutter ալբոմին սատարող համերգներին։ Reise, Reise շրջագայության ժամանակ միշտ կատարվել է ամենավերջում, որպես համերգ սահմանափակող երգ։ «Liebe ist für alle da» և «Made in Germany» ալբոմներին սատարող շրջագայությունների ընթացքում երգը չի կատարվել։


=== Հիթ-Շքերթներում ===


=== Երգացանկ ===


=== Ձայնագրումը կատարել են ===
Թիլլ Լինդեման - վոկալ
Ռիխարդ Ցվեն Կրուսպե - սոլո-կիթառ
Պաուլ Լանդերս - ռիթմ-կիթառ
Քրիստիան «Ֆլակե» Լորենց - ստեղնաշար
Քրիստոֆ «Դում» Շնայդեր - հարվածային
Օլիվեր Ռիդել - բաս-կիթառ


== Ծանոթագրություններ ==
Տեսահոլովակը YouTube կայքում
Ագյառ (Կարսի գավառ)

Ագյառ, գյուղ Արևելյան Հայաստանում, Կարսի մարզի Կարսի գավառում, Կարս քաղաքից հարավ-արևմուտք, Կարս գետի ձախ ափին։
XX դարի սկզբին ուներ 33 տուն թուրք բնակիչ։ Բնակչության հիմնական զբաղվածությունը երկրագործությունն ու անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
(15788) 1993 SB

(15788) 1993 SB,-աստերոիդ աստերոիդների հիմնական գոտում։ Այս երկնաքարը հայտնաբերվել է 1993 թվականի սեպտեմբերի 16-ին, Լա Պալմանյան աստղադիտարանում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(15788) 1993 SB աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լետներեչենսկի

Լետներեչենսկի (ռուս.՝ Летнереченский, ֆիններեն՝ Kesäjoki), գյուղ Ռուսաստանի, Կարելիայի հանրապետության Բելոմորսկի շրջանի կազմում։
Բնակչությունը 1989 թվականին գրանցված տվյալներով կազմում էր 2899 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զալեսիե (գյուղ, Գորոդնյայի շրջան)

Անվան այլ կիրառումների համար տե՛ս՝ ԶալեսիեԶալեսիե (ուկրաիներեն՝ Залісся), գյուղ Ուկրաինայի Չեռնիգովի մարզի Գորոդնյայի շրջանում։
2006 թվականի տվյալներով Զալեսիե գյուղում բնակվում էր 34 մարդ։ Բնակչության խտությունը կազմում էր 37,78 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրիվորուչկա (գյուղ, Վոզնեսենսկի շրջան)

Կրիվորուչկա (ուկրաիներեն՝ Криворучка), գյուղ Ուկրաինայի Նիկոլաևի մարզի Վոզնեսենսկի շրջանում։
2001 թվականի տվյալներով Կրիվորուչկա գյուղում բնակվում էր 10 մարդ։ Բնակավայրը զբաղեցնում է 0,266 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)